РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/230-17

7. новембар 2017. године

Б е о г р а д

**З А П И С Н И К**

**25. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 2. НОВЕМБРА 2017. ГОДИНЕ**

Седница је почела у 9,30 часова.

Седницом је председавао Петар Петровић, председник Одбора.

Седници су присуствовали чланови Одбора: Неђо Јовановић, Михаило Јокић, Александар Мартиновић, Жарко Мићин, Јован Палалић и Балинт Пастор.

Осим чланова Одбора, седници је присуствовала и Драган Вељковић, заменик члана Славише Булатовића, Маријан Ристичевић, заменик члана Ђорђа Комленског, Александра Мајкић, заменик члана Биљане Пантић Пиља и Марко Парезановић, заменик члана Катарине Ракић.

Седници нису присуствовали чланови Одбора: Милетић Михајловић, Душан Павловић, Наташа Мићић, Вјерица Радета, Срето Перић и Душан Петровић, нити њихови заменици.

Седници су присуствовале и Бранислава Горавица, изборни члан  Високог савета судства из реда судија, заменик председника Високог савета судства и Весна Јањић,самостални саветник у Високом савету судства.

Предсаедник Одбора је обавестио присутне да је седницу сазвао у року краћем од рока предвиђеног чланом 72. став 2. Пословника Народне скупштине, како би се омогућило Народној скупштини да што пре изабере председнике судова и судије које се први пут бирају на судијску функцију и на тај начин обезбеди несметан рад судова.

Председник Одбора је констатовао да су испуњени услови за рад и пуноважно одлучивање, након чега је предложио, а чланови Одбора су **једногласно** утврдили следећи

Д н е в н и р е д :

1. Разматрање Предлога одлуке о избору председника судова, који је поднео Високи савет судства (број 119-3180/17, од 30. октобра 2017. године);
2. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-3179/17, од 30. октобра 2017. године);
3. Разно.

**ПРВА ТАЧКА** – Разматрање Предлога одлуке о избору председника судова, који је поднео Високи савет судства (број 119-3180/17, од 30. октобра 2017. године).

**Петар Петровић** је отворио расправу у вези са овом тачком дневног реда, па како се нико од присутних није јавио за реч, ставио је на гласање предлог да Одбор за правосуђе, државну управу и локалну самоуправу предложи Народној скупштини:

-да Одбор за правосуђе, државну управу и локалну самоуправу констатује да је Високи савет судства поднео Предлог одлуке о избору председника за Привредни апелациони суд, Привредни суд у Београду, Виши суд у Прокупљу, Други основни суд у Београду, Основни суд у Крушевцу и Основни суд у Сурдулици, као овлашћени предлагач, у складу са чланом 71. став 1. Закона о судијама;

-да Одбор одлучио да предложи Народној скупштини да прихвати Предлог одлуке о избору председника за Привредни апелациони суд, Привредни суд у Београду, Виши суд у Прокупљу, Други основни суд у Београду, Основни суд у Крушевцу и Основни суд у Сурдулици;

-да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова** усвојили наведени предлог.

**ДРУГА ТАЧКА –** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-3179/17, од 30. октобра 2017. године).

**Петар Петровић** је отворио расправу у вези са овом тачком дневног реда, па како се нико од присутних није јавио за реч, ставио је на гласање предлог да Одбор за правосуђе, државну управу и локалну самоуправу предложи Народној скупштини:

-да Одбор за правосуђе, државну управу и локалну самоуправу констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 51. став 1. Закона о судијама;

-да Одбор одлучи да предложи Народној скупштини да прихвати Предлог одлуке о избору судија који се први пут бирају на судијску функцију за Привредни суд у Београду, Привредни суд у Зрењанину, Привредни суд у Лесковцу и Привредни суд у Крагујевцу;

-да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** усвојили наведени предлог.

**ТРЕЋА ТАЧКА** – Разно.

Расправа у вези са овом тачком дневног реда није отварана.

Седница је завршена у 9,45 часова.

СЕКРЕТАР ПРЕДСЕДНИК

Сања Пецељ Петар Петровић